**NATTVERDBØNN A**

**Prefasjonsdialog** *Menigheten står*

***L:*** *synger eller fremsier kirkeårets prefasjon* *(eller alternativ tilhørende Nattverdbønn A)*

**Sanctus - Hellig**

**Nattverdbønn***L/ML:*Vi priser deg, hellige Gud, himmelens og jordens Skaper, du som har elsket verden og gitt din sønn, Jesus Kristus, for at han skulle frelse oss fra synd og død og vinne deg et hellig folk.  
*L:* Vi ber deg; Send din Ånd over disse gaver, så vi kan ta imot Jesus Kristus i brødet og vinen.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L:* Nådige Gud, vi feirer dette måltidet med glede og takk for din Sønns fullbragte offer, i troen på hans seierrike oppstandelse og himmelfart og i forventning om hans gjenkomst i herlighet. Vi ber deg: Fyll oss med din Ånd og kjærlighet, så vi kan gjenkjenne Kristus i den som sulter og tørster. Lær oss å elske hverandre som han har elsket oss, og la oss en gang samles hos deg i ditt fullendte rike.

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM**

.

**NATTVERDBØNN B**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn B)*

**Sanctus - Hellig**

**Nattverdbønn***L/ML: Synger eller sier:*Vi priser deg Gud for Jesus Kristus, din tjener. Han kom fra himmelen, og ved Den hellige ånd og av Jomfru Maria ble han menneske av kjøtt og blod. Han oppfylte din vilje da han strakte ut sine hender på korsets tre. Slik tilintetgjorde han døden, brøt ondskapens lenker og åpenbarte oppstandelsen fra de døde. Derfor minnes vi hans død og oppstandelse når vi bærer brødet og vinen fram for deg.   
*L:* Vi ber deg: Send din hellige Ånd over disse gaver, så de for oss blir livets brød og frelsens beger.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies**L:* Stort er troens mysterium! *M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L: Synger eller sier*   
La alle som får del i brødet og vinen, forenes til ett. Fyll oss med din Ånd og grunnfest oss i sannheten, så vi kan prise deg i din hellige kirke nå og i all evighet.

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN***L:* Guds fred være med dere! *M:* Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM**

**NATTVERDBØNN C**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn C)*

**Sanctus - Hellig**

**Nattverdbønn***L/ML:*Hellig og barmhjertig er du, Gud, som ikke vendte deg bort da mennesket syndet, men ga ditt løfte til Abraham om velsignelse for alle folkeslag. Mektig og trofast er du, som befridde ditt folk fra trelldom, og fornyet dine løfter gjennom profetene. Da tiden var inne, sendte du din Sønn for å kjøpe oss fri og gi oss retten til å være dine barn. Ved hans død på korset forsonte du alt med deg selv og skapte fred. Vi ber deg: Send din Ånd over oss og over dine gaver. Foren oss i troen på din nåde, så vi kan ta imot Jesu legeme og blod til forsoning og fred, og forkynne hans død til han kommer.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L:* Evige Gud, forny oss ved din Ånd. Sammen med alt som er skapt, venter vi med lengsel på å bli frigjort fra forgjengelighet og få del i den frihet som dine barn skal eie i herligheten. Fra deg og ved deg og til deg er alle ting. Deg være ære i all evighet!

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM***Som hovedregel brukes allmenn serie 1.*

**NATTVERDBØNN D**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn D)*

**Sanctus - Hellig**

**Nattverdbønn***L/ML:*Vi takker deg, all godhets kilde. Du sendte din Sønn. Han ble korsfestet og stod opp fra de døde. Han åpnet skriftene og åpenbarte seg for sine venner da han brøt brødet og gav dem. Nå ber vi deg: La din hellige Ånd komme over brødet og vinen, så våre øyne åpnes, og vi kjenner ham igjen som vår korsfestede og oppstandne Frelser.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L:* Hellige Gud, fyll oss med din Ånd! Gi oss brennende hjerter, så vi i undring og glede tar vare på ditt ord og viser barmhjertighet mot dem som lider. Bli hos oss, også når vi tviler og sørger. Gå med oss, inntil savn og smerte har veket for evig jubel og lovsang!

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM***Som hovedregel brukes allmenn serie 1.*

**NATTVERDBØNN E**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn E)*

**Sanctus - Hellig**

**Nattverdbønn***L/ML:*Hellige Gud, vi takker deg for Jesus Kristus, verdens frelser. Han døde og stod opp igjen for å gi oss evig liv. Vi takker deg for dåpens gave, der vi blir født på ny, og for nattverden, der du samler oss som din store familie.

L: Vi ber deg: Send din Ånd over oss og over brødet. Gjør oss til ett med hverandre og med Jesus Kristus.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L:* Gud, fyll oss med din Ånd. Ta oss alle i din favn, slik en kjærlig mor samler barna sine om seg.   
La de små bli opphøyet og de sultne bli mettet med gode gaver.

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM***Som hovedregel brukes allmenn serie 1.*

**NATTVERDBØNN F**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn G)*

**Sanctus - Hellig**

**Nattverdbønn***L/ML:*Hellige Gud, uten ende er din miskunn, og evig er ditt herredømme. Du har fylt ditt skaperverk med lys og liv; himmelen og jorden er fulle av din herlighet. Gjennom Abraham lovet du å velsigne alle folkeslag. Du berget Israel, ditt utvalgte folk- Gjennom profetene fornyet du ditt løfte. Og da tiden var kommet, sendte du din Sønn, han som i ord og gjerning forkynte ditt rike og var lydig mot din vilje helt til døden.   
*L:* Vi ber deg: Send din Ånd over disse gaver, så vi kan ta imot Jesus Kristus i brødet og vinen.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L/ML: fremsier eller synger* Derfor, barmhjertige Far, vil vi med dette brødet og dette begeret komme i hu at Herren gav sitt liv for oss. Og i troen på hans oppstandelse venter vi på at han kommer igjen i makt og herlighet og vil holde sitt store gjestebud sammen med sitt folk.   
*A:* Amen. Ja, kom, Herre Jesus

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM***Som hovedregel brukes allmenn serie 1.*

**NATTVERDBØNN G**

**Prefasjonsdialog** *Menigheten står*

***L:*** *synger eller fremsier kirkeårets prefasjon (eller alternativ tilhørende Nattverdbønn F)*

**Sanctus - Hellig**

**Nattverdbønn***L/ML:*Vi takker deg for Jesus Kristus, vår frelser. Han er det levende brød som kommer ned fra himmelen og gir verden liv. Vi ber deg: Send din Ånd over oss og disse gaver, så vi kan ta imot Jesus Kristus i brødet og vinen.

**Innstiftelsesordene** *L: fremsier eller synger melodi A eller B*

**Troens mysterium** *Synges eller fremsies*

*L:* Stort er troens mysterium!

*M:* Kristus døde. Kristus stod opp. Kristus skal komme igjen.   
Ham være ære for kjærligheten som er sterkere enn døden.

*L/ML:*Sammen med alle dine barn ber vi den bønn som din Sønn har lært oss:

**HERRENS BØNN** *Fremsies eller synges*

**FREDSHILSEN**L: Guds fred være med dere! M: Guds fred være med deg!

**BRØDBRYTELSEN**

*L:*Brødet som vi bryter gir oss del i Kristi kropp. Fordi det er ett brød, er vi alle én kropp.

**AGNUS DEI – GUDS LAM***Som hovedregel brukes allmenn serie 1.*